CELEX: 62013CN0211
Language: lt
Date: 2013-04-19 00:00:00
Title: Byla C-211/13: 2013 m. balandžio 19 d. pareikštas ieškinys byloje Europos Komisija prieš Vokietijos Federacinę Respubliką

15.6.2013   
            
            
               LT
            
            
               Europos Sąjungos oficialusis leidinys
            
            
               C 171/23
            
         2013 m. balandžio 19 d. pareikštas ieškinys byloje Europos Komisija prieš Vokietijos Federacinę Respubliką
   
   (Byla C-211/13)
   2013/C 171/45
   Proceso kalba: vokiečių
   
      Šalys
   
   
      Ieškovė: Europos Komisija, atstovaujama W. Mölls ir W. Roels
   
      Atsakovė: Vokietijos Federacinė Respublika
   
      Ieškovės reikalavimai
   
   
               —
            
            
               Pripažinti, kad, priėmusi ir palikusi galioti nuostatas, pagal kurias apskaičiuojant paveldimo ir dovanojamo turto mokestį už Vokietijoje esantį nekilnojamąjį turtą taikoma tik maža neapmokestinamoji suma, jei dovanotojas ar palikėjas ir įgijėjas paveldėjimo ar dovanojimo momentu gyveno kitoje valstybėje narėje, ir gerokai didesnė neapmokestinamoji suma — jei bent viena iš abiejų šalių tuo momentu gyveno Vokietijoje, Vokietijos Federacinė Respublika neįvykdė savo įsipareigojimų pagal SESV 63 straipsnį.
            
         
               —
            
            
               Priteisti iš Vokietijos Respublikos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Paveldimo ir dovanojamo turto apmokestinimas Vokietijos teisės aktuose sumažinamas dėl palyginti didelių neapmokestinamųjų sumų, nustatytų pirmiausia paveldėjimų ir dovanojimų tarp sutuoktinių, tėvų ir vaikų bei tam tikrų artimųjų atveju. Tačiau šios didelės neapmokestinamosios sumos taikomos, tik jei Vokietija įgyvendina neribotą teisę apmokestinti, o turint ribotą teisę apmokestinti taikoma tik maža, vienodo dydžio neapmokestinamoji suma. Pagal kriterijus, kuriuos Teisingumo Teismas įtvirtino Sprendime Mattner
       (1), šios taisyklės nesuderinamos su SESV 63 straipsniu.
   
      (1)  2010 m. balandžio 22 d. Sprendimas Mattner, C-510/08, Rink. p. I–3553, 2010.